钦定古今图书集成/理学汇编/字学典/第108卷 > 宋敏求
## 钦定古今图书集成/理学汇编/字学典/第108卷 > 宋敏求

按《宋史宋绶传》：“绶子敏求，字次道，赐进士及第，为馆
阁校勘。王尧臣修《唐书》，以敏求习唐事，奏为编修官。
治平中，知制诰。神宗加龙图阁直学士，命修两朝正
史。家藏书三万卷，皆略诵习，熟于朝廷典故，士大夫
疑议必就正焉。”

按《苏魏公集》：公雅以善书称，结字清劲，得其家法。奉
诏书御制《韩忠献公碑》，及当时公卿士人丐请题写
被金石者多矣。尝对延和，上问宣献遗墨，翌日奏七
轴以献。自公之亡，未有继其书者。

按《书史会要》，“敏求书法温厚清峻，凡当时巨卿名碣，
必得敏求字，方以为荣。”